danseband
Store norske leksikon,Kunst og estetikk,Musikk,Populærmusikk,Danseband
Danseband er et band som spiller lett og fengende, svenskinspirert dansemusikk. Instrumentbesetningen er som i pop og rock vokal, elektrisk gitar, elektrisk bass, keyboard og trommer. I tillegg brukes ofte trekkspill, saksofon eller andre blåsere.
Dansebandmusikken som sjanger kom til Norge fra Sverige, hvor den har røtter i folkparktradisjonen fra 1950-årene og radioens «svensktopp». Den blander elementer fra tidligere danse- og populærmusikk, gammeldansmusikk og anglo-amerikansk country, pop og rock, og fikk raskt stor utbredelse fra omkring midten av 1960-årene, med gruppene Sven-Ingvars (etablert i 1956) og seinere Vikingarna som fremste eksponenter.Norske band fulgte raskt etter, blant andre Ole Ivars (etablert i 1964) og Scandinavia (etablert i 1988). På 2000-tallet ble dansebandcountry populært, anført av Vassendgutane. Les mer i Store norske leksikon musikk populærmusikk dansemusikk